由自私基因嘅角度睇，呢種行為減低隻生物個體生存嘅機率，但就能夠提升啲後代生存嘅機率，亦即係會提升「引起呢種行為嘅基因」能夠流傳落去嘅機率－根據自私基因論，物競天擇係以基因做中心嘅，喺某啲情況下，就算一個基因減低一隻生物生存嘅機率，如果個基因「減低隻生物生存機率」嘅過程能夠提高個基因自身成功噉傳播嘅機率（個基因做出「自私」嘅舉動，犧牲帶有佢嗰隻生物）呢個基因喺物競天擇嘅過程裏面都有可能會佔優。